Domstolens kendelse (Niende Afdeling) af 19. december 2023 –[Redu] (i)
(Sag C-223/23) (1)
»Præjudiciel forelæggelse – artikel 53, stk. 2, og artikel 94 i Domstolens procesreglement – krav om angivelse af begrundelse for nødvendigheden af at besvare de præjudicielle spørgsmål – krav om angivelse af forbindelsen mellem de EU-retlige bestemmelser, der ønskes fortolket, og den nationale lovgivning, der finder anvendelse – manglende tilstrækkelig præcisering – åbenbart afvisningsgrundlag«
Præjudicielle spørgsmål – formaliteten – anmodning, der ikke anfører de grunde, der begrunder forelæggelsen for Domstolen – åbenbart afvisningsgrundlag
(Art. 2 TEU, art. 4, stk. 3, TEU og art. 19, stk. 1, andet afsnit, TEU; art. 267 TEUF; Den Europæiske Unions charter om grundlæggende rettigheder, art. 49; statutten for Domstolen, art. 23; Domstolens procesreglement, art. 53, stk. 2, og art. 94; Europa-Parlamentets og Rådets direktiv 2006/126, art. 11, stk. 4; Kommissionens beslutning 2006/928)
(jf. præmis 41-44 og 49-56 samt konkl.)
Konklusion
Anmodningen om præjudiciel afgørelse indgivet af Curtea de Apel Brașov (appeldomstolen i Brașov, Rumænien) ved afgørelse af 11. april 2023 afvises.
i      Den foreliggende sags navn er et vedtaget navn. Det svarer ikke til et navn på en part i sagen.
1 EUT C 261 af 24.7.2023.